CELEX: 32018D1269
Language: hu
Date: 2018-09-18 00:00:00
Title: A Tanács (EU) 2018/1269 határozata (2018. szeptember 18.) a nemzeti központi bankok külső könyvvizsgálóiról szóló 1999/70/EK határozatnak a Banka Slovenije külső könyvvizsgálói tekintetében történő módosításáról

21.9.2018   
               
               
                  HU
               
               
                  Az Európai Unió Hivatalos Lapja
               
               
                  L 238/86
               
            
         A TANÁCS (EU) 2018/1269 HATÁROZATA
         (2018. szeptember 18.)
         a nemzeti központi bankok külső könyvvizsgálóiról szóló 1999/70/EK határozatnak a Banka Slovenije külső könyvvizsgálói tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló 4. jegyzőkönyvre és különösen annak 27. cikke 27.1. bekezdésére,
         tekintettel az Európai Központi Banknak 2018. július 6-án az Európai Unió Tanácsához intézett, a Banka Slovenije külső könyvvizsgálóiról szóló ajánlására (EKB/2018/18) (1),
         mivel:
         
                     (1)
                  
                  
                     Az Európai Központi Banknak (EKB) és azon tagállamok nemzeti központi bankjainak a beszámolóit, amelyek pénzneme az euro, az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
                  
               
                     (2)
                  
                  
                     A Banka Slovenije jelenlegi külső könyvvizsgálóinak a megbízatása a 2017-es pénzügyi év ellenőrzését követően lejárt. Ezért külső könyvvizsgálók kinevezése szükséges a 2018-as pénzügyi évtől.
                  
               
                     (3)
                  
                  
                     A Banka Slovenije az Ernst & Young revizija, poslovno svetovanje, d.o.o-t választotta külső könyvvizsgálójának a 2018–2020-as pénzügyi évekre.
                  
               
                     (4)
                  
                  
                     Az EKB Kormányzótanácsa azt ajánlotta, hogy a 2018–2020-as pénzügyi évekre a Banka Slovenije külső könyvvizsgálójaként az Ernst & Young revizija, poslovno svetovanje, d.o.o-t jelöljék ki.
                  
               
                     (5)
                  
                  
                     Az EKB Kormányzótanácsának ajánlása alapján az 1999/70/EK tanácsi határozatot (2) megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az 1999/70/EK határozat 1. cikkének (13) bekezdése helyébe a következő szöveg lép:
            
               
                  „(13)   A Tanács jóváhagyja az Ernst & Young revizija, poslovno svetovanje, d.o.o. mint a Banka Slovenije külső könyvvizsgálójának a kinevezését a 2018–2020-as pénzügyi évekre.”
               
            
         
         
            2. cikk
            Ez a határozat a róla szóló értesítés napján lép hatályba.
         
         
            3. cikk
            Ennek a határozatnak az EKB a címzettje.
         
         
            Kelt Brüsszelben, 2018. szeptember 18-án.
            
               
                  a Tanács részéről
               
               
                  az elnök
               
               G. BLÜMEL
            
         
         
            (1)  HL C 260., 2018.7.24., 1. o.
         
         
            (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).